

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИ 7/18**

**Дана: 22.02.2024. године**

Јавни извршитељ Александар Тодоровић, Крагујевац у извршном предмету извршнoг повериoцa ADDIKO BANK AD, Нови Београд, ул. Милутина Миланковића бр. 7В, чији је пуномоћник адв. Иван Ћаловић, Чачак, Б.Јанковића бр.37, против солидарних извршних дужника Милинко Милић, Топола - Шуме, ул. Шуме бб, Радован Живановић, Мали Пожаревац, ул. Дринска бр. 10, ради намирења новчаног потраживања, по службеној дужности, донео је дана 22.02.2024. године следећи:

# З А К Љ У Ч А К

 **I ОДРЕЂУЈЕ СЕ по избору извршног повериоца продаја непосредном погодбом покретних ствари у власништву извршног дужника Милић Милинка из Тополе и то:**

1. Машина за веш марке „BOSH“ -процењена вредност 10.000,00 динара,
2. Замрзивач марке „KRONUS“ – процењена вредност 3.000,00 динара,
3. Телевизор марке „CROWN“ – процењена вредност 5.000,00 динара,
4. Телевизор марке „SAMSUNG“ – процењена вредност 5.000,00 динара,
5. Телевизор без ознаке – процењена вредност 5.000,00 динара,
6. Комплет двосед и фотеља – процењена вредност 5.000,00 динара,
7. Телевизор марке „PANASONIC“ – процењена вредност 20.000,00 динара,
8. Два кауча браон боје – процењена вредност 10.000,00 динара,
9. Дрвени сто и пет столица – процењена вредност 8.000,00 динара,
10. Орман дрвене боје – процењена вредност 10.000,00 динара,
11. Дрвена полица – процењена вредност 5.000,00 динара.

**Наведене покретне ствари продају се по** **почетној** **цени од 30% од процењене вредности.**

**II**  Уговор о продаји покретне ствари из става I изреке, мора се закључити у року од 15 дана од дана објављивања овог закључка, при чему се продајна цена слободно уговара између јавног извршитеља и купца, као страна у уговору.

Цена из уговора о продаји мора бити исплаћена у року од 3 дана од дана доношења закључка о додељивању предметне покретне ствари.

**III**  Писмене понуде се примају лично у канцеларији јавног извршитеља или путем поште на адресу ул. Др Зорана Ђинђића бр. 22/2**,** Крагујевац, најкасније до **15.03.2024. године**, након чега ће јавни извршитељ прихватити најповољнију понуду.

**IV** Купац је дужан да непосредно пре закључења уговора о продаји, положи јемство у износу од 10% од процењене вредности предметне покретне ствари, под претњом пропуштања.

**V** Овај закључак објављује се на огласној табли Основног суда у Аранђеловцу – судске јединице у Тополи.

**О б р а з л о ж е њ е**

Решењем о извршењу Основног суда у Аранђеловцу - Судске јединице у Тополи И-854/2014 од 04.06.2014. године одређено је извршење против солидарних извршних дужника ради намирења новчаног потраживања извршног повериоца, те поступак спровођења извршења настављен пред овим јавним извршитељем.

 Одредбом члана 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019) прописано је да извршни поступци и поступци обезбеђења који су почели пре ступања на снагу овог закона настављају се према Закону о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14).

 Имајући у виду да се након друге, неуспеле јавне продаје по закључку овог јавног извршитеља од 12.01.2024 године, одржане дана 09.02.2024. године извршни поверилац у поднеску од 13.02.2024. године , између осталог, изјаснио се да се предметне покретне ствари продају непосредном погодбом, на основу чл. 36. и 96. Закона о о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14), а у вези са чланом 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019), одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

-Пуномоћнику извршном повериоцу

-Извршним дужницима

-Комори јавних извршитеља за огласну таблу

-Основном суду у Аранђеловцу – судској јединици у Тополи за огласну таблу и интернет страницу (информатичару